OpenLLM-France/wikimedia huggingface dataset:
# Germania (Wisconsin)

Germania Ameriketako Estatu Batuetako inkorporatutako herri bat da. Shawano konderrian kokatuta dago, Wisconsin estatuan. 343 biztanle ditu, 36,2 kilometro koadroko azaleran banatuta.

## Ikus, gainera

* Shawano konderrian

## Kanpo estekak

* Datuak: Q1886153
# Germania Magna

Germania Magna Augusto erromatar enperadorearen garaian Erromatar Inperioak Rhin ibaian zuen mugatik ekialdera zegoen lurraldea zen. Druso, Tiberio eta Varo saiatu ziren lurralde hori menderatzen.

## Historia

K. a 9. urtean Drusok konkistatua zuen Rhin eta Elba ibaien arteko zatia, baina bere zalditik erori ondoren jasotako zaurien ondorioz, urte horretan bertan hil zen, eta lurralde hura bakean mantentzeko ardura Tiberiori suertatu zitzaion. Tiberiok beste ardura batzuk izan zituen garai horretan, esaterako Dalmazian eta Panonian sortutako altxamenduak, eta ezin izan zen Germania Magna probintziaz arduratu. Geroago, Augustok Varori esan zion lan horretaz arduratzeko. Baina alferrik. Ez zuen germaniar herriekin tratatzeko behar zen sentiberatasunik, eta bere harrokeriaren ondorioz, K. o. 9. urtean, germaniarrek prestaturiko segada baten erori zen, berarekin zihoazen hiru legioak bezalaxe. Bertan deusezta zituzten hiru legio horiek. Ordutik aurrera, Erromatar Inperioa ez zen, sekula gehiago, Rhinetik ekialdera zeuden lurrak konkistatzen saiatu.

## Kanpo estekak

* Datuak: Q62646
* Multimedia: Roman Germania / Q62646
# Germaniar Konfederazioa

Germaniar Konfederazioa (alemanez: Deutscher Bund) 1815ean Vienako Batzarrean ezarri zen batasun bat izan zen, 39 alemaniar estatu estatu subiranoen konfederazio batean batu zituena, Austriako Etxearen presidentziapean. 1806an Napoleon I.ak sortutako Rhingo Konfederazioa ordeztu zuen.

## Funtzionamendua

Desagertutako Germaniako Erromatar Inperio Santuko estatu txikien segurtasuna mantentzeko sortua, Konfederazioak ez zuen kontzesio bat suposatzen hazten ari zen alemaniar nazionalismoarentzako, hau Vienaren gustukoa ez zelako.
Dieta, herriak aukeratutako ordezkarien parlamentu bat ez zena, baizik eta egoitza Frankfurten zuen legatu batzar bat, bere entitate zentral bakarra izan zen, 1834an Alemaniako Aduanen Batasuna ezarri zen arren, eta, horrekin, barne merkatu bateratu bat sortu zen estatu gehienentzako.
1848ko Iraultzak oihartzun handia izan zuen Alemanian. Martxoan, Konfederazioko estatu guztietan, herri altxamenduak gertatu ziren, printzeak, kontzesioak egitera behartu zituztenak, Hauek, benetan herri ordezkaritzako parlamentuen sorrerara eraman zuen.
Konfederazioak, Austria eta Prusiaren posizioak bat egiten zutenean bakarrik funtzionatzen zuen. Desadostsen hauek bi hauen arteko gerra, Austria-Prusia Gerra, izan zuen emaitza bezala. Prusiar garaipenaren ondoren, Germaniar Konfederazioa desagertu egin zen, eta, 1867an, Alemania Iparraldeko Federazioak ordeztu zuen, Prusiak domeinatua, Alemaniar Inperioaren aurrekari bezala balio izan zuena.

## Ondarea

Alemaniako ereserkiaren letrak honako hau dio: Von der Maas bis an die Memel, von der Etsch bis an den Belt (euskaraz: «Mosa ibaitik Memeleraino,/Adigio ibaitik Belteraino»). Honek, Konfederazio Germaniarra osatzen zuten 38 estatuen mugei erreferentzia egiten zien.

## Konfederazioko estatuak

* Austriako Inperioa
* Bavariako Erresuma
* Hanoverreko Erresuma
* Prusiako Erresuma
* Saxoniako Erresuma
* Wurtembergeko Erresuma
* Hesse-Kassel Printzerria
* Badeneko Dukerri Handia
* Hesse-Darmstadteko Dukerri Handia
* Luxemburgo
* Mecklembourg-Schweringo Dukerri Handia
* Mecklembourg-Strelitzeko Dukerri Handia
* Saxonia-Weimar-Eisenacheko Dukerri Handia
* Anhalt Bernbourgeko Dukerria
* Anhalt-Cotheneko Dukerria
* Anhalt-Dessauko Dukerria
* Brunswickeko Dukerria
* Holsteingo Dukerria
* Limbourgeko Dukerria
* Nassauko Dukerria
* Oldenbourgeko Dukerria (Dukerri Handia 1829tik aurrera)
* Saxonia-Altenburgoko Dukerria
* Saxonia-Koburgo-Gothako Dukerria
* Saxonia-Hildburghauseneko Dukerria
* Saxonia-Meiningeneko Dukerria
* Bremen Hiria
* Frankfurt hiria
* Hamburgo
* Lübeck
* Hamaika printzerri, (horien artean, Liechtenstein, Hohenzollern-Sigmaringen, Lippeko Printzerria eta Waldeckeko Printzerria.

## Ikus, gainera

* Austria-Hungariako Inperioa

## Kanpo estekak

* Datuak: Q151624
* Multimedia: German Confederation / Q151624
# García Castañón kalea (Iruñea)

García Castañón kalea, Nafarroako hiriburua den Iruñeko Bigarren Zabalgunean dagoen kale bat da.

## Izena

1933 ezkeroztik izena Vicente García Castañón Arraiz (????-1927), iruindar ingeniaria eta Espainiako Meatzaritza Kontseiluko idazkaria zenaren omenez darama.

## Kokapena

Sarasate pasealekuan hasi eta San Ignazio etorbidean amaitzen da, San Ignazio Loiolakoaren monumentua eta San Ignazio elizaren parean. Trinidad Fernández Arenas kalea eta Lizarra kaleak zeharkatzen dute.
Vinculo kalearekiko paraleloki doa.

## Ondarea

* Sarasate pasealekua
* Iruñeko Aurrezki Kutxa Munizipalaren egoitza eta etxebizitzak
* Saide Príncipe de Viana zinemak (2005an itxia eta 2007an erautsia)
* Bahía Kafetegia eraikina
* San Ignazio Loiolakoaren monumentua
* San Ignazio eliza
* Sarasate pasealekua.
* San Ignazio Loiolakoaren monumentua.
* San Ignazio eliza.

## Kanpo estekak

* Datuak: Q25479548
# García de Saura

Carmen María García, (Molina de Segura, Murtzia) García de Saura izengoitiarekin ezaguna den idazle eta margolari espaniarra da. UBI eta Batxilergoa ikasi ondoren, Administrazioko teknikari espezialista izateko ikasketak egin zituen. 2015. urtetik eleberri erromantiko eta erotikoak idazten ditu. Hamar lan baino gehiago argitaratu ditu eta, 2019tik aurrera, Molina de Segura jaioterriko Letren pasealekuan dago bere izena duen plaka.

## Ibilbidea

Molina de Seguran (Murtziako Eskualdea) jaioa, García de Saura Administrazioko teknikari espezialista den arren, lanbide hori utzi eta idazketan bakarrik aritu da.
Margolari gisa 400 koadro baino gehiago sinatu ditu, eta horietako batzuk Ingalaterran edo Argentinan daude ikusgai.
2015ean lehen eleberria, Errua D.I.S.N.E.I-rena da, argitaratu zuen.

## Lanak

* 2015. La culpa es de D.I.S.N.E.I. Zafiro (Planeta)ISBN 9788408148050.
* 2016. Lo que el alcohol ha unido que no lo separe la resaca. Planeta. ISBN 9788408158011.
* 2016. Soñando a lo grande, pensando a "lo chico", Zafiro (Planeta). ISBN 9798687801331.
* 2017. Aquí le echamos muchos huevos... A la tortilla, Planeta. ISBN 978840817241.
* 2017. Houston tenemos más de un problema, Zafiro (planeta). ISBN 9788408176169.
* 2018. Houston, tenemos una misión inn-posible, Zafiro (planeta). ISBN 9788408181996.
* 2018. Mis poderes y tus polvos mágicos, Esentzia. ISBN 9788408192329.
* 2018. Houston, tenemos nueve semanas y media, Zafiro (planeta). ISBN 9788408196082.
* 2018. El cumpleaños de Nuria. La generosidad.
* 2019. ¡Huyamos, ahora que podemos! 1. liburukia, autoargitaratua. ISBN 9781793989540.
* 2019. ¡Huyamos, ahora que podemos! 2. liburukia, autoargitaratua.
* 2019. No quiero ir al cole. La responsabilidad. Erantzukizuna.
* 2020. El espíritu de la Navidad, Amazon. ISBN 9798576945566.
* 2021. La cuadrilla, 1. liburukia, autoargitaratua. ISBN 9798721706226.
* 2021. La cuadrilla, 2. liburukia, autoargitaratua. ISBN 9781092591607.
* 2021. El barón Bourdieu, autoargitaratua, ISBN 9798778138643.

## Erreferentziak

* ↑ «García de Saura presenta su novela» La Verdad 2015-10-20.
* ↑ «Ayuntamiento de Molina de Segura - Ayuntamiento de Molina de Segura» portal.molinadesegura.es.
* ↑ EL MIRADOR. La biblioteca desde tu sofá. .
* ↑ «ALGUAZAS RADIO» Joma Peñalver Web 2014-06-12.

## Kanpo estekak

* Egilearen webgunea: «Garcia de Saura» garciadesaura.com.
* Datuak: Q111419322
* Multimedia: García de Saura / Q111419322
# García y García

García y García 2021eko Ana Murugarren nafar zinema zuzendariaren film komikoa da.

## Argumentua

Oharra: Atal honek istorio osoa edo amaiera argitzen du.
Bi Javier García nahasi eta rolak elkartrukatuko dituzte: langabezian dagoen Javier Garcíak (Pepe Viyuela), low cost konpainia kutre baterako enpresa-estrategia diseinatu behar du, Javier Garcíak (José Mota), ospe handiko nazioarteko aholkularia, autoko gurpila aldatzen ere ez dakiena, hegazkin bat konpondu behar die. Mekanikaria airelinearen exekutiboek artatuko duten bitartean, aholkulariak hangarrean amaituko da. Txundituta, biek bestearen zereginei aurre egin behar diete, konpainiako nagusiaren etxean festa zoro batek eta aireportuko pisten jazarpen ero batek azken unean erabakitzen duten arte.

## Aktoreak

| Pertsonaia | Aktorea |
| Javier García | José Mota |
| Javier García | Pepe Viyuela |
| Eva | Martita de Graná |
| Cloe | Eva Ugarte |
| Alfonso | Jordi Sánchez |
| Héctor | Ricardo Castella |
| Darío | Carlos Areces |
| Rubén | Jesús Vidal |
| Blanca | Alexity |
| Ricky | Mikel Losada |
| Nina | Naiara Arnedo |
| Antonio | Antonio Resines |
| Polizia | Ramón Barea |

## Erreferentziak

* ↑ (Gaztelaniaz) «Ana Murugarren rueda ‘García y García’, comedia que reúne a José Mota y Pepe Viyuela» Audiovisual451 2020-8-13.

## Kanpo estekak

* Datuak: Q108169225
# Gard

Gard (ɡaʁ ahoskatua) Okzitania eskualdeko departamendua da. Prefetura Nîmes hirian dago.

## Geografia

Rodanoren Ahoak, Ardèche, Vaucluse, Hérault eta Lozère departamenduak mugakideak ditu. Rodano, Gardon (edo Gard), Vidourle, Cèze, Vis, Hérault eta Ardèche ibaiek departamendua zeharkatzen dute. Étang du Roi bertoko aintzirarik handiena da.
Gardeko mendirik altuena Mont Aigoual (1.567 m.) da, D269 errepideak ia bere tontorretik igarotzen duena. Handik Mediterraneoko kostalderaino orografia beherantz doa. Montagne du Lingas (1.445 eta 1.410 m.), Montagne d'Aulas (1.417 m.) eta Saint-Guiral (1.366 m.) mendiak ere bertan daude. Azken urteotan uholde handik izan ditu eta, bere kokapen geografiko dela eta, Frantziako tenperaturarik beroenak izan ditu.

## Historia

Erromatarren garaian, k.a. 118an eraikitako Via Domitiak eskualdea zeharkatzen zuen. Gard departamendua Frantziako Iraultzaren garaian sortu zen, 1790eko martxoak 4an, 1789ko abenduak 22ko legea aplikatuz, Languedoceko antzinako probintziaren zati batetik aurrera. Hasieran Ganges departamenduaren zati bat izango zela pentsatu zuten baina azkenean Héraulten barnean amaitu zen. Trukean, Gardek Héraultetik Aigues Mortes portua lortu zuen, Liongo golkorako sarrera bat izanik.
XIX. mendearen erdialdean prefetura, lehen jada ehungintza-hiria zena, trenbidearen iritsierari esker asko handitu zen. Honek ardogintza ere bultzatu zuen baina 1872an filoxerak hainbat ekoizle suntsitu zituen.

## Demografia

Bilakaera demografikoa :
| 1801 | 1831 | 1841 | 1851 | 1856 | 1861 | 1866 |
| 300.144 | 357.283 | 376.062 | 408.163 | 419.697 | 422.107 | 429.747 |
| 1872 | 1876 | 1881 | 1886 | 1891 | 1896 | 1901 |
| 420.131 | 423.804 | 415.629 | 417.099 | 419.388 | 416.036 | 420.836 |
| 1906 | 1911 | 1921 | 1926 | 1931 | 1936 | 1946 |
| 421.166 | 413.458 | 396.169 | 402.601 | 406.815 | 395.299 | 380.837 |
| 1954 | 1962 | 1968 | 1975 | 1982 | 1990 | 1999 |
| 396.742 | 435.107 | 478.544 | 494.575 | 530.478 | 585.049 | 623.125 |
2012, Gardek 694.323 biztanle zituen horietatik 10.000 biztanle baino gehiago zituzten 8 udalerritan bizi ziren:
| Udalerria | Biztanleria |
| Nîmes | 146 709 |
| Alès | 41 031 |
| Bagnols-sur-Cèze | 18 375 |
| Beaucaire | 15 860 |
| Saint-Gilles | 13 646 |
| Villeneuve-lès-Avignon | 12 232 |
| Vauvert | 11 261 |
| Pont-Saint-Esprit | 10 651 |

## Turismo

Cévennesko parke nazionalaren zati bat departamenduan dago. Nîmesek erromatar hondar ospetsuak ditu, baita Pont du Gard akueduktua ere.
Garden ere Perrier ur ospetsua ekoizten dute. Iturburua Vergèze udalerriko hego-ekialdean dago.
* Aiguèze
* Uzès
* Cèze

## Erreferentziak

* ↑ 36. araua. Euskaltzaindia (Noiz kontsultatua: 2010-9-24).
* ↑ (Ingelesez) Kottasová, Ivana. (2019/06/28). «France endures its hottest day ever as Europe swelters in heat wave» CNN.

## Kanpo estekak

* Datuak: Q12515
* Multimedia: Gard / Q12515
# Garda

Garda izan daiteke:
* An Garda Síochána, Irlandako Errepublikako polizia
* Gardako aintzira, iparraldeko Italiako aintzira.
* Garda (Italia), Veronako probintziako udalerria
* Gârda de Sus, Errumaniako udalerria
* Garda (arraina), Hexanchidae marrazo familia eta bere kideen izen arrunta:
** Garda seizakatza
** Garda zazpizakatza
# García (argipena)

García izenak hainbat artikulutara eraman gaitzake.

## Onomastika

Gazteleraz García idazten den izena euskal jatorrikoa da izatez, eta parekide hauek ditu euskaraz:
* Gartzea, ponte-izen gisa, Erdi Aroan ohikoa Nafarroan eta Iberiar penintsulako beste erresuma batzuetan.
* Gartzia, abizena.

## Leku izenak

* Garcia, Kataluniako herria.
* García, Mexikoko hiria.
# García Rivero Maisua ikastetxea

García Rivero Maisua ikastetxea edota Garcia Rivero LHI Bizkaiko Bilbo hiriburuan dagoen ikastetxe publiko bat da. D ereduko haur Hezkuntzako eta Lehen Hezkuntzako ikastetxea da.

## Izena

Izena Santiago García Rivero udal eskoletan irakaslea zenaren omenez darama, eraikinaren lehen solairuaren barnealdean 1930ean Moisés Huerta eskultoreak eginiriko irakasle horren soin bat ezarri zen.

## Kokalekua

Atxuri auzoan dago, Atxuri kalearen 2. zenbakian, Ibaizabalen ertzean eta Emilio Campuzano institutuaren parean, eta San Antongo zubia eta Atxuriko geltokiaren artean.
* Aurrealdea.
* San Antongo zubitik ikusita.

## Historia

1928an Pedro Ispizua arkitektoak proiektatu eta eraiki zuen.

## Eraikina

Estilo erregionalista duen oso eraikin ederra eta orekatua da. Alde baten irekitako patio bat du, eta bestean Bilboko itsasadarrera begira dagoen aurrealdea. Alboetan dorre bana ditu. Duela gutxi zaharberritu zen, eta eskola publiko bat barne hartzen du.

## Kanpo estekak

* García Rivero LHII ikastetxearen bloga (Gaztelaniaz)
* García Rivero Maisua ikastetxea. Bilboko Turismo Bulegoa (Gaztelaniaz)
* Datuak: Q23900730
* Multimedia: CEIP Maestro García Rivero / Q23900730
# García Orcoyen Ospitalea

García Orcoyen Ospitalea Lizarrako eskualde-ospitale publikoa, Osasunbidearen sistema barruan dagoena.
37.000 pertsona inguruko lurraldeaz arduratzen da, Lizarrerrikoa alegia.
Bestela, estatu espainiarreko eskualde-erietxerik zaharrena da, 1979an zabaldu zutena.

## Garraioa

Lizarrerria Buseko linea hauekin ditu loturak:
Lizarrerria Bus :
| Ospitalea | 1 | Bilatorta — Oteitza |
| Abartzuza — Ospitalea | 2 | Aiegi — Deiu / Arroitz |

## Ikus, gainera

* Euskal Herriko medikuntzaren historia
* Euskal Herriko ospitaleak

## Kanpo estekak

* Datuak: Q12258198
# García Ariño

García Ariño Axpeko (Bizkaia) pilotari-familia da:
* Garcia Ariño I.a (Jesús) eta Garcia Ariño II.a (Angel, 2000. urteko azaroan hila, aurrekoaren anaia bikia) eskuzko pilotariak izan ziren,
* Garcia Ariño III.a (Fernando) txistera-jokalaria izan zen;
* Garcia Ariño IV.a (Roberto), eskuzko pilotaria izan zen, erretiratzen azkena.
Azken urteotan, Asegarce enpresako ekonomia arduradun da Roberto García Ariño, eta bere anaia Angel ere lan horretan aritu zen hil zen arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Giulianova

Giulianova Italiako udalerri bat da. Teramoko probintzian kokatuta dago, Abruzzo eskualdean. 23.369 biztanle ditu, 28 kilometro koadroko azaleran banatuta.
Eraikin nabarmenenak dira San Flaviano katedrala (XV. mendea), Dukearen jauregia eta Andre Maria Distirakoaren santutegia (XVI. mendea).

## Mugakideak

Giulianovak honako udalerri hauekin egiten du muga:
    Mosciano Sant'Angelo Roseto degli Abruzzi Tortoreto

## Argazki galeria

* Katedrala
* Andre Maria Distirakoaren santutegia

## Kanpo estekak

* Datuak: Q51450
* Multimedia: Giulianova / Q51450
# Giulio Alberoni

Giulio Alberoni (Fiorenzuola d'Arda, 1664ko maiatzaren 21a - Piacenza, 1752ko ekainaren 26a) italiar kardinala eta Filipe V.a Espainiakoaren Lehen ministroa izan zen.
Espainiako Ondorengotza Gerran frantses osteen buruzagia izen zen Vendômeko dukeak berekin eraman zuen Espainiara, eta haren karrera moldatu zuen han. Elisabet Farnesio eta Filipe V.aren ezkontza negoziatu zuen. Erreginak aholkulari gisa harturik, frantsesak gortetik egoztea lortu zuten bien artean. Kardinalgoa eta Lehen ministro kargua batera eskuratu zituen, eta espainiar politikaren zuzendaritzaren jabe egin zen. Utrechten Espainiak galduriko abantailak berreskuratzen saiatu zen, eta diplomazia-ekintza ugari garatu zituen, Frantziako erregeordearen aurka bereziki. Aliantza Laukoitza eratu zela, eta frantses armadaren mehatxuak zirela eta, Filipe V.ak amore eman behar izan zien Alberoniren etsaien eskariei. Beraz, kardinala kargutik kendu eta Espainiatik egotzi zuen (1719). Italiara joanik, Inozentzio XIII.a aita santuarentzat lan egin zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q539927
* Multimedia: Giulio Alberoni / Q539927
# Giulio Carlo Argan

Giulio Carlo Argan (Turin, 1909ko maiatzaren 17a - Erroma, 1992ko azaroaren 12a) italiar artearen eta arkitekturaren historiako kritikaria izan zen.
Croceren nahiz Giolli edo Ragghiantiren pentsamenduen inguruan hezitako belaunaldikoa izanik, Higikunde Modernoa joera bultzatu zuen, askatasun artistikoaren alde eginez. Errenazimentutik hasi, eta Italiako barrokotik igaroz, Gropius eta bauhauserainoko arkitekturaren hainbat aldi jorratzen zuten liburu asko idatzi zituen. Artearen historiari buruzko lanen artean nabarmenak dira: Hiriburuen Europa (1964), Botticelli (1968), Borromini (1980), Brunelleschi (1981); eta Errenazimentua eta Barrokoa (1987). Arte modernoari buruzko lanik garrantzitsuenak zituen: Walter Gropius eta Bauhausa (1983), Arte modernoa (1991) eta Arte modernoa: artea 2000. urteari begira (1992).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q778445
* Multimedia: Giulio Carlo Argan / Q778445
# Giulio Einaudi

Giulio Einaudi (1912ko urtarrilaren 2a - 1999ko apirilaren 5a) italiar liburu-argitaratzaile bat izan zen. Berak 1933an sortutako izen bereko konpainia bihurtu zen “europar literatura, pentsamendu intelektual eta teoria politiko bikainaren iturburu”, eta garai batean jo zen Italiako argitaletxerik itzal handikoentzat. Halaber, liburuak idatzi zituen literaturaz, historiaz, filosofiaz eta zientziaz.

## Biografia

Giulio Einaudi Dogliani herrian jaio zen, Cuneo probintzian, Luigi Einaudiren semea, berau Italiako Errepublikako bigarren presidentea, eta haren emaztea Idarena.
Massimo d’Azeglio Lizeo Klasikoan ikasi zuen, eta Augusto Monti antifaxistaren ikasle izan zen.
1933ko azaroaren 15ean Giulio Einaudi Editore argitaletxea sortu zuen, Via Arcivescovado kalean kokatua, 7. zenbakiko hirugarren solairuan (Antonio Gramsciren L'Ordine Nuovo aterpetu zuen eraikin bera). Luigi Einaudik argitaletxea sortzeko dirua jarri zuen, Giulio Einaudik, Maximo Milak, Norberto Bobbiok eta Franco Venturik jarri zituzten ideiak eta lana. Komunistak ziren denak, eta bat zetozen esatean Antonio Gramscik kartzelan idatzitako testuak, kulturari eta politikari buruzkoak, izan zituztela akuilu argitaletxearen abenturan sartzeko.
1994an Mondadori etxeak erosi zuen Einaudi, Silvio Berlusconi Italiako presidente ohiak kontrolatutako argitaletxe-talde bat. Hirurogeita lau urtez argitalpengintzan lan eginda, 1997ko irailaren 4an erretiratu egin zen. Erroman hil zen, 87 urte zituela.
Ludovico Einaudi piano-jotzaile eta musikagile ospetsua haren semea da.

## Erreferentziak

* ↑ Wolfgang Saxon. "Giulio Einaudi, Italian Author And Publisher, Is Dead at 87", The New York Times (Archives), April 7, 1999.
* ↑ Robert Lumley, "Einaudi", in Gino Moliterno (ed.), Encyclopedia of Contemporary Italian Culture, Routledge, 2002, p. 276.
* ↑ Anne Hanley, "Obituary: Giulio Einaudi", The Independent, April 19, 1999.
* ↑ Ward, David. "Primo Levi's Turin." In: Gordon, Robert S.C. (editor). The Cambridge Companion to Primo Levi (Cambridge Companions to Literature). Cambridge University Press, 30 July 2007. ISBN 1139827405, 9781139827409. CITED: p. 11.
* ↑ Lertxundi, Anjel. (2004). Italia, bizitza hizpide. Alberdania-Berria, 29 or. ISBN 84-96310-23-X..
* Datuak: Q1264337
* Multimedia: Giulio Einaudi / Q1264337
# Giuliano di Roma

Giuliano di Roma Italiako udalerri bat da. Frosinoneko probintzian kokatuta dago, Lazio eskualdean. 2.317 biztanle ditu, 33,54 kilometro koadroko azaleran banatuta.

## Mugakideak

Giuliano di Romak honako udalerri hauekin egiten du muga:
Patrica Supino Ceccano Maenza Prossedi Villa Santo Stefano

## Kanpo estekak

* Datuak: Q116937
* Multimedia: Giuliano di Roma / Q116937
# Giulietta Masina

Giulietta Masina (San Giorgio di Piano, 1921eko otsailaren 22a - Erroma, 1994ko martxoaren 23a) Italiako aktorea zen.

## Biografia

Irratian hasi zen baina gero zineman lan egin zuen; Federico Fellini bere senarrak idatzi eta filmatu zuen Karrikak (1954, La strada) nazioarteko begiramena ekarri zion. Film bakan eta hautak egin izan ditu, betiere ahultasuna eta umore zoroa irudikatuz.

## Filmografia

| Urtea | Filma | Pertsonaia | Zuzendaria | Oharrak |
| 1991 | Aujourd'hui peut-être... | Bertille | Jean-Louis Bertucelli | |
| 1985 | Frau Holle | Perinbaba | Juraj Jakubisko | |
| 1985 | Ginger e Fred | Amelia Bonetti (Ginger) | Federico Fellini | |
| 1969 | The Madwoman of Chaillot | Gabrielle | Bryan Forbes | |
| 1967 | Scusi, lei è favorevole o contrario? | Anna | Alberto Sordi | |
| 1965 | Giulietta degli spiriti | Giulietta Boldrini | Federico Fellini | |
| 1959 | Nella città l'inferno | Lina | Renato Castellani | |
| 1958 | Fortunella | Nanda Diotallevi | Eduardo De Filippo | |
| 1957 | Le notti di Cabiria|Cabiria | Federico Fellini | Zenbait sari |
| 1955 | Buonanotte... avvocato! | Carla | Giorgio Bianchi | |
| 1955 | Il Bidone | Iris | Federico Fellini | |
| 1954 | La strada | Gelsomina | Federico Fellini | |
| 1954 | Donne proibite | Rosita | Giuseppe Amato | |
| 1952 | Europa '51 | Passerotto | Roberto Rossellini | |
| 1951 | Lo sceicco bianco | Cabiria | Federico Fellini | Cabiriaren lehendabiziko agerpena |
| 1950 | Luci del varietà | Melina Amour | Federico Fellini Alberto Lattuada | |
| 1950 | Persiane chiuse | Pippo | Luigi Comencini | |
| 1948 | Senza pietà | Marcella | Alberto Lattuada | |
| 1946 | Paisà | Neska eskaileratan | Roberto Rossellini | Ez da kredituetan agertzen |

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015-12-9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q106907
* Multimedia: Giulietta Masina / Q106907
# Giulio Caccini

Giulio Caccini (Tivoli, 1551ko urriaren 8a - Florentzia, 1618ko abenduaren 10a) italiar abeslaria eta musikagilea izan zen.

## Biografia

1578az geroztik eta hil arte Medecisen gorteko abeslaria izan zen. Lehenengo opera-ballet bat egin zuen: Il combattimento d´Apolline col serpente (1590). Perirekin batera Euridice (1595), Il rapimento di Cefalo eta Dafne idatzi zituen. Hala ere, haren lan nabarmenenak Nuove musiche (1601), Fuggilotio musicale (1613) eta Nuove musiche e nuova maniera di scriverle (1614) dira. Errezitazio estilo aren sortzailetzat hartzen da operan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q215308
* Multimedia: Giulio Caccini / Q215308